ОСНОВНА ШКОЛА

**„СТЕПА СТЕПАНОВИЋ“**

Т Е К Е Р И Ш



**РАЗВОЈНИ ПЛАН ШКОЛЕ**

**ЗА ПЕРИОД ОД 2016. ДО 2019. год.**

**ТЕКЕРИШ, децембар 2015. године**

**Профил школе**

|  |  |
| --- | --- |
| **Пун назив школе** | **Основна школа**  **„Степа Степановић“ Текериш** |
| **Адреса** | **15 234 Текериш** |
| **Телефон – матична школа**  **Телефон – ИО Горња Бадања**  **Телефон – ИО Доња Бадања** | **015/850-040**  **015/857-070**  **015/863-197** |
| **Web-site** | **www.skolatekeris.edu.rs** |
| **E-mail** | **tekeris@yahoo.com** |
| **Лого школе** | Description: logo.png - 62.9 kb |
| **Језик на коме се изводи настава** | **српски језик** |
| **Страни језици који се уче у школи** | **енглески језик**  **руски језик** |
| **Број ученика у школи**  **- Матична школа**  **- Издвојено одељење Доња Бадања**  **- Издвојено одељење Горња Бадања**  **- Издвојено одељење Трбосиље**  **- Издвојено одељење Рибарица**  **- Издвојено одељење Горња Сипуља** | **132**  **40**  **33**  **30**  **13**  **12**  **4** |
| **Број запослених у школи** | **49** |
| **Број смена у школи** | **1** |

**Историјат школе**

Основна школа „Степа Степановић“ у Текеришу почела је са радом далеке 1843. године. То је најстарија школа у Горњем Јадру и једна је од најстаријих на подручју лозничке општине. Првих година постојања настава се одржавала у једној брвнари, а као први учитељ помиње се Иван Арсеновић. Постојали су краћи временски периоди када школа из разних разлога није радила, али то није утицало на просветну улогу коју је она имала у Горњем Јадру. Нова школска зграда саграђена је и усељена 1885/86. године и та зграда уз веће и мање поправке служи до данас.

Текеришка школа је у време Церске битке била превијалиште и болница, а самим тим и сведок ове велике српске победе.

Од 1924. године и прославе десетогодишњице Церске битке, школа у Текеришу носи име војводе Степе Степановић. Четвороразредна школа у Текеришу 1950. године постаје осмолетка за Горњи Јадар, а 1992. године постаје матична школа за овај крај, када су јој припојене осморазредне школе Горње и Доње Бадање. Данас се настава поред школе у Текеришу одвија у издвојеним одељењима: Горњој и Доњој Бадањи, Горњој Сипуљи, Трбосиљу и Рибарици.

На предлог Завода за заштиту споменика културе из Крагујевца, зграда школе је проглашена за културно добро, што указује на културну вредност ове установе.

**Специфичности школе**

Данас нашу школу похађа укупно 132 ученика, у издвојеним одељењима 92 ученика. Школа поседује школске зграде у матичној школи и издвојеним одељењима Трбосиље, Горња Сипуља, Горња Бадања, Доња Бадања и Рибарица.

Наставу у матичној школи похађа укупно 40 ученика од првог до осмог разреда. У нижим разредима у два комбинована одељења: првог и тећег разреда и другог и четвртог разреда, у вишим разредима од 5. – 8. разреда у чистим одељењима.

ИО Горња Бадања је осморазредна школа удаљена 7 км од матичне школе у Текеришу коју похађа 30 ученика. Настава у нижим разредима остварује се у комбинованом одељењу ученика првог, другог, трећег и четвртог разреда. У вишим разредима од 5. – 8. настава се реализује у чистим одељењима.

ИО Доња Бадања је такође осморазредна школа удаљена 7 км од матичне школе у Текеришу коју похађа 33 ученика. У нижим разредима имамо једно комбиновано одељење састављено од ученика другог, трећег и четвртог разреда, док се у сва четири виша разреда настава одвија у чистим одељењима.

У издвојеном одељењу, у четворогодишњој школи, у Трбосиљу које је удаљено 6 км од матичне школе, наставу похађа 13 ученика који раде у два комбинована одељења, првог и трећег разреда и другог и четвртог разреда.

Издвојено одељење Рибарица најудаљеније је од матичне школе, чак 15 км, такође је четворогодишња школа коју похађа 12 ученика и настава се одвија у два комбинована одељења, првог и трећег разреда и другог и четвртог разреда.

Издвојено одељење Горња Сипуља похађа свега 4 ученика, а удаљено је 8 км од матичне школе. Настава се изводи у једном комбинованом одељењу ученика првог, другог, трећег и четвртог разреда.

У склопу зграде у матичној школи, као и издвојеним одељењима Трбосиље и Рибарице раде предшколске групе.

Специфичност ове школе је велика територијална разуђеност, велики број издвојених одељења, као и мали број ученика у одељењима који се из године у годину све више смањује (може се видети преглед у последњих 10 година у Годишњем плану рада школе).

Велики број наставника и ученика су путници, а саобраћајне везе лоше.

Оно по чему се наша школа посебно издваја јесте традиција дуга преко 170 година у образовању и васпитању ученика.

**Преглед постојећих ресурса школе**

**МАТЕРИЈАЛНО ТЕХНИЧКИ УСЛОВИ У ШКОЛИ**

Настава и сви облици ваннаставних активности реализоваће се у постојећим школским објектима и школским теренима. Настава у матичној школи се изводи у класичним учионицама којих има 6. Опремљена је и једна дигитална учионица. Школа нема кабинете, радионице за ТО, нити фискултурне сале, а настава физичког васпитања у осморазредним школама изводи се на асфалтираним теренима које поседује матична школа и ИО Горња Бадања и Доња Бадања, док су терени у четвороразредним школама травнати. За реализацију образовно-васпитног рада користи се следећи простор у матичној школи и издвојеним одељењима.

|  |  |  |  |
| --- | --- | --- | --- |
| ОБЈЕКТИ ЗА ОБРАЗОВНО – ВАСПИТНИ РАД У ШКОЛСКИМ ЗГРАДАМА  **ТЕКЕРИШ** | | | |
| Ред. бр. | Намена простора | Број просторија | Површина м2 |
| 1. | Учионице опште намене (класичне) | 6 | 226 |
| 2. | Специјализоване учионице (дигитална) | 1 | 20 |
| 3. | Библиотека | 1 | 25 |
| ОСТАЛЕ ПРОСТОРИЈЕ | | | |
| Ред. бр. | Намена простора | Број просторија | Површина м2 |
| 1. | Наставничка канцеларија | 1 | 18 |
| 2. | Канцеларија директора | 1 | 12 |
| 3. | Канцеларија секретара и педагога | 1 | 12 |
| 4. | Кухиња са трпезаријом | 1 | 88 |
| 5. | Ходник, подрум, ВЦ | 3 | 110 |
| ПРОСТОРИЈЕ У ИЗДВОЈЕНИМ ОДЕЉЕЊИМА  **ТРБОСИЉЕ** | | | |
| Ред. бр. | Намена простора | Број просторија | Површина м2 |
| 1. | Учионице | 2 | 100 |
| 2. | Ходник, ВЦ | 2 | 24 |
| **ГОРЊА СИПУЉА** | | | |
| Ред. бр. | Намена простора | Број просторија | Површина м2 |
| 1. | Учионице | 2 | 100 |
| 2. | Ходник, ВЦ | 2 | 24 |
| **ГОРЊА БАДАЊА** | | | |
| Ред. бр. | Намена простора | Број просторија | Површина м2 |
| 1. | Учионице | 6 | 420 |
| 2. | Канцеларија | 1 | 18 |
| 3. | Библиотека | 1 | 16 |
| 4. | Кухиња са трпезаријом | 1 | 70 |
| 5. | Ходник, подрум, ВЦ | 4 | 247 |
| **ДОЊА БАДАЊА** | | | |
| Ред. бр. | Намена простора | Број просторија | Површина м2 |
| 1. | Учионице | 7 | 400 |
| 2. | Канцеларија | 1 | 10 |
| 3. | Библиотека | 1 | 9 |
| 4. | Кухиња са трпезаријом | 1 | 90 |
| 5. | Ходник, ВЦ | 4 | 251 |
| **РИБАРИЦА** | | | |
| Ред. бр. | Намена простора | Број просторија | Површина м2 |
| 1. | Учионице | 2 | 100 |
| 2. | Ходник, ВЦ | 2 | 34 |

**ЉУДСКИ РЕСУРСИ**

|  |  |  |  |  |  |  |  |
| --- | --- | --- | --- | --- | --- | --- | --- |
| **Врста посла** | **Број извршилаца** | **Степен стручне спреме** | | | | | |
| **VII** | **VI** | **IV** | **III** | **II** | **0,I** |
| **Руководеће особље** | 1 |  | 1 |  |  |  |  |
| **Наставно особље** | 33 | 27 | 6 |  |  |  |  |
| **Стручни сарадници** | 2 | 2 |  |  |  |  |  |
| **Ваннаставно особље(админ.-фин.)** | 3 | 1 |  | 2 |  |  |  |
| **Помоћно особље** | 11 |  |  |  | 2 |  | 9 |

Оваква структура омогућава у потпуности реализацију образовно-васпитног рада, проблем је у томе што велики број радника путује на посао на релацији већој од 20 километара. Број таквих радника – путника је 21. Број радника који раде у две или три школе ( овде се мисли на издвојена одељења) је 7, што такође отежава услове рада. Ако се овоме придодају лоше саобраћајне везе, онда су проблеми велики.

**СПОЉАШЊИ РЕСУРСИ**

Образовно-васпитни процес и ваннаставне активности у школи се организују у сарадњи са следећим институцијама.

|  |  |
| --- | --- |
| ***Институција са којом се сарађује*** | ***Садржај сарадње*** |
| Министарство просвете - Школска управа Ваљево | * Информисање о свим важним питањима у вези са радом школе * Организовање едукација, саветодавни рад са наставницима и стручним сарадницима * Унапређење наставе |
| Градска управа Лозница | * Обезбеђивање материјалних средстава за стварање бољих услова рада школе |
| Секретаријат Министарства унутрашњих послова Лозница | * Организовање предавања * Сарадња у реализацији екскурзија * Сузбијање и откривање малолетничке деликвенције |
| Основне и средње школе у Лозници | * Састанци актива директора * Састанци актива стручних сарадника * Међушколска такмичења * Стална размена информација |
| Центар за културу, Лозница - Музеј Јадра | * Обележавање годишњице Церске битке * Посете ученика |
| Дом здравља, Лозница | * Систематски прегледи * Редовна вакцинација * Стоматолошки прегледи |
| Центар за социјални рад | * Заједничко решавање проблема ученика са проблемима у понашању (васпитно запуштене деце), хранитељске породице, поремећај у породичним односима, материјална помоћ, хуманитарне акције... |
| Црвени крст | * Помоћ социјално угроженим породицама |
| Предшколска установа „Бамби“ Лозница | * Праћење предшколске групе деце * Размена информација о ученицима првог разреда |
| Телевизије „Лотел“ и „Подриње“ | * Учешће у тв квизу и другим дечијим емисијама * Медијско праћење важних догађаја у школи |
| Друштво учитеља Лозница | * Организовање семинара за чланове друштва |
| Туристичка агенција „Подриње Турс“ | * Организовање екскурзија |
| Српска православна црква | * Одлазак ученика на причешће * Узимање учешћа на недељним и празничним литургијама |
| МЗ Текериш, Г. Бадања, Д. Бадања,  Г. Сипуља, Рибарица, Трбосиље | - Организовање заједничких акција и активности |
| Друштво за неговање традиција ослободилачких ратова Србије од  1912-1918 године | * Заједничке активности, организације прослава и јубилеја |
| Удружење „Церски марш“, Шабац | * Обележавање годишњице Церске битке, организација Церског марша |

**Подаци о образовно-наставном процесу**

Образовано - васпитни рад организован је по утврђеном плану и програму и одвија се у оквиру редовне наставе, допунске, додатне наставе, изборне наставе и ваннаставних активности.

Настава у матичној школи и свим издвојеним одељењима изводи се у једној смени због малог број ученика и ученика путника.

Ученици су распоређени у 21 одељење. Образовано - васпитни рад одвија се у 9 одељења млађих разреда (од тога 7 у издвојеним одељењима) и 12 одељења старијих разреда. Од тога ће у Матичнoј школи у Текеришу бити 6 одељења, у ИО Доња Бадања 5 одељења, ИО Горња Бадања 5 одељења, ИО Рибарица 2 одељења, ИО Трбосиље 2 одељење и ИО Горња Сипуља 1 одељење. Настава се одвија по одељењима која просечно броје по 6 ученика, а допунска, додатна настава и секције изводе се по групама.

**ВРЕДНОВАЊЕ СТАРОГ РАЗВОЈНОГ ПЛАНА**

|  |  |  |  |
| --- | --- | --- | --- |
| 1. ОБЛАСТ: ПОСТИГНУЋА УЧЕНИКА | | | |
| *ЦИЉ:* Подизати мотивацију ученика за укључивање у ваннаставне активности и за самостално стицање знања | | | |
| **Реализоване активности** | | **Нереализоване активности** | |
| Активности | Доказ | Активности | Разлог нереализације |
| Дефинисање термина рада секција | Распоред часова допунске наставе, додатне наставе и слободних активности |  |  |
| Доношење Правилника о похваљивању и награђивању ученика и наставника и радника | Правилници о похваљивању ученика и наставника и радника |  |  |
|  |  | Унапређивање рада секција и додатне наставе | Недостатак финансијских средстава за набавку наставних средстава |
| 2. ОБЛАСТ: РЕСУРСИ | | | |
| *ЦИЉ:* Побољшати материјално техничке и хигијенско епидемиолошке услова рада школе | | | |
| **Реализоване активности** | | **Нереализоване активности** | |
| Активности | Доказ | Активности | Разлог нереализације |
| Адаптација кухиње у Доњој Бадањи | Кухиња адаптирана и стављена у функцију |  |  |
| Побољшање хигијенско епидемиолошких услова у ђачким кухињама у издвојеним одељењима | Набављен део опреме, финансијски извештај |  |  |
|  |  | Адаптирање просторије за кабинет за информатику у  ИО Доња Бадања и ИО Горња Бадања | Недостатак средстава за материјал и опрему |
|  |  | Адаптирање учионице у помоћној згради у Горњој Бадањи | Недостатак средстава за материјал и опрему |
| *ЦИЉ:* Унапређивати и оплемењивати радни простор | | | |
| **Реализоване активности** | | **Нереализоване активности** | |
| Активности | Доказ | Активности | Разлог нереализације |
| Опремање школе у Доњој Бадањи одговарајућим намештајем | 4 учионице  опремљене новим школским клупама |  |  |
| Побољшање техничке опремљености четвороразредних школа набавком нових учила и опреме | Уређене по 2 учионице у Трбосиљу и у Рибарици, обезбеђен рачунар у Рибарици, рачунар и штампач у Горњој Сипуљи |  |  |
| *ЦИЉ:* Повећати професионалне компентенције наставног и ненаставног кадра унапређивањем нивоа информатичке писмености и едукацијом наставника за примену нових облика и метода рада | | | |
| **Реализоване активности** | | **Нереализоване активности** | |
| Активности | Доказ | Активности | Разлог нереализације |
| Организовање обуке за базичну информатичку писменост, за коришћење оперативног система WINDOVS,WORD, EXCEL и интернета | Примена стечених знања, сертификати наставника |  |  |

**Закључак:** Разлози због којих неки од циљева нису реализовани су мали број ученика у школи и недостатак средстава за набавку наставних средстава и финансирање стручног усавршавања запослених на акредитованим семинарима ван установе.

Циљеве које нисмо успели да реализујемо преносимо у нови Развојни план.

**ИЗВЕШТАЈ О САМОВРЕДНОВАЊУ 2 ОБЛАСТИ КВАЛИТЕТА**

На основу Стандарда квалитета рада образовно-васпитних установа извршена је детаљна анализа стања и извештаја 2 области вредновања које су вредноване претходне школске 2014/2015. године.

**Област: Подршка ученицима**

Школа има Правилник о безбедности ученика, у коме постоје јасне процедуре за заштиту ученика са чијим су садржајем у мањој или већој мери упознати сви актери (наставници, ученици, родитељи). Задужења, обавезе и одговорности свих актера Правилником су јасно и прецизно дефинисани. Радници школе и ученици савесно и одговорно испуњавају задужења и обавезе које произилазе из Правилника, а школа благовремено и адекватно реагује на утврђене пропусте у његовој примени. Ученици се у школи осећају безбедно.

Наставно особље чини све на промоцији здравствене заштите и здравог начина живота. У школу повремено долазе здравствени радници који обављају систематске прегледе ученика и едукују их у вези са здравим начином живота. У школи постоје и едукативни постери, а здрав начин живота и здравствена заштита су честе теме на часовима одељењског старешине, часовима света око нас, биологије, физичког васпитања. О овим разговорима са ученицима и родитељима води се редовна евиденција, а релевантне информације се прослеђују уз поштовање њихове поверљивости.

Постигнућа и успех ученика се прате, али се посебне потребе не утврђују у довољној мери индивидуално. Редовно се одвијају допунске активности за групе ученика са потешкоћама у савладавању наставног програма. Посвећује се посебна пажња ученицима који брже напредују па се редовно организују додатне активности за такве ученике. Напредовање, успех и постигнућа тих ученика се редовно похваљују, промовишу и награђују.

С обзиром да су одељења малобројна и да је лични и социјални развој сваког ученика наставном и ваннаставном особљу у школи добро познат, може се рећи да је у школи у потпуности остварена клима међусобног поверења, поштовања и уважавања. Самим тим у школи се подстиче и негује позитивна социјална клима у виду међусобне толеранције, сарадње, бриге о другима, као и одговорности за сопствене поступке, слобода мишљења и изражавања, критичко мишљење и сараднички односи. Школа редовно похваљује позитивне поступке и успех ученика. Проблеми са дисциплином и понашањем ученика су веома ретки.

Школа има програм професионалне оријентације који се реализује кроз различите облике образовно-васпитног рада. Чланови тима за професионалну оријентацију и одељењске старешине пружају континуаирану помоћ ученицима при самопроцењивању сопствених способности и интересовања. Ученицима су доступне јасне, прецизне, релевантне и актуелне информације о могућностима наставка школовања и запошљавања преко презентација, плаката, књига, брошура, понуда средњих школа и других стручних информација у штампаном или електронском облику. Сарадња са родитељима ради индивидуалног саветовања о професионалној оријентацији се остварује, али на томе још треба радити. С обзиром на удаљеност школе од градова компликовано је органозовати одласке деце на дане „отворених врата” у образовним установама или у фабрике, предузећа, лабораторије и сл. Због тога се организују доласци представника средњих стручних школа или стручњака из различитих области. Организују се посете установама у непосредној близини школе.

**Недостаци:**

**-** У школи не постоји психолошко педагошка служба те се ученици који спорије напредују спорије и идентификују, па програми који би садржавали планирање и припрему посебних активности за њих не постоје;

- Недовољна информисаност родитеља о садржају правилника о безбедности ученика, као и о могућности да се о професионалној оријентацији информишу у школи;

- Непостојање процедуре за приговоре ученика и родитеља;

- У оквиру области напредовање и успех ученика постоји потреба за појачаном диференцираном наставом у школи;

**Општа оцена:**

Ниво остварености за област Подршка ученицима је 3.

**Предлог мера:**

- Повећати број активности у којима родитељи активно учествују;

- Обогатити хол школе (матична школа и издвојена одељења) садржајима од значаја за боље функционисање рада школе;

- Израдити процедуру за приговоре ученика и родитеља;

- Радити на идентификовању ученика који спорије напредују и на припреми програма који би садржали посебне активности за такве ученике;

**Област: Постигнућа ученика**

На крају школске 2014/2015. године средње оцене по предметима крећу се између 2,81 и 4,63. Средња оцена по одељењима креће се између 2,97 и 4,57, а по разредима од 3,33 до 4,21. Просечна пролазност ученика на класификационим периодима је: 1. тромесечје 79,01%, 1. полугодиште 89,50%, 3. тромесечје 83,27%, а на крају школске године 100%.

Обим ученичких знања је задовољавајући, а према анкети спроведеној међу наставницима њихова употребљивост у новим ситуацијама је велика. Ученици су у великом степену оспособљени за решавање проблема у новим ситуацијама с обзиром на то да долазе из мале средине. Знања стечена у школи довољна су да ученик може без додатних часова одговорити на захтеве наставника (писмени, контролни задаци, усмена испитивања). Такође су довољна да дете без проблема може да положи завршни испит и упише жељену школу.

Успех ученика на завршном испиту школске 2014/2015. године је: српски језик 45,85%, математика 44,45% и комбиновани тест 66,10% од максималног броја поена. Сходно броју ученика у школи, учешће ученика на такмичењима је на задовољавајућем нивоу (2,99% од укупног броја има пласман на општинском или окружном нивоу).

Наставници користе разноврсне облике и методе рада, као и сва расположива наставна средства ради подизања мотивације ученика за рад. Упркос томе један број ученика не показује довољно интересовања за стицање типично школских знања. Треба рећи да су ретки ученици који показују изузетне резултате па је због тога мали број заинтересованих за додатну наставу. Ипак, велики број ученика је заинтересован за учешће у секцијама (преко 70%). Без обзира на слабу опремљеност наставним средствима и недостатак такмичарског духа узрокован малим бројем ученика по одељењима, школа постиже добре резултате на такмичењимам, а већина ученика је довољно мотивисана да оствари резултате који су у складу са њиховим могућностима и жељама.

Ученици имају у великој мери изграђене ставове према основним општеприхваћеним моралним и естетским вредностима друштва и вредностима човека као појединца; осећај припадности заједници, однос према културном наслеђу, плурализму мишљења, равноправности полова, заштити природе, човекове средине.

**Недостаци:**

- Недостатак наставних средстава;

- Недовољна корелација међу предметима;

- Недовољна мотивисаност ученика за самостално стицање знања и вештина као и за квалитетније усвајање наставног градива;

**Општа оцена:**

Ниво остварености за област Постигнућа ученика је 3.

**Предлог мера:**

- Набавити нова наставна средства;

- Чешће користити методе и технике рада које ће допринети да ученици боље повезују знања из различитих области;

- Чешће користити дигиталну учионицу (у матичној школи);


- Организовати квизове знања, еколошке акције;

**АНАЛИЗА ОБРАЗОВНИХ ПОСТИГНУЋА УЧЕНИКА**

Завршни испит школске 2014/2015. године полагало је свих 9 ученика осмог разред, распоређених у два одељења, у матичној школи и ИО Горња Бадања. Ученици су решавали три теста, из Српског језика, Математике и Комбиновани тест (хемија, биологија, физика, историја и географија). Завршни испит је у потпуности организован и спроведен у складу са Правилником о организацији завршног испита.

Према резултатима Завода за вредновање квалитета образовања и васпитања може се закључити следеће:


* Постигнућа ученика наше школе на тесту из Математике у складу су са просечним постигнућима на нивоу округа, али су нижа у односу на просечна постигнућа на нивоу општине, школске управе и републике.
* Постигнућа ученика на тесту из математике из одељења 1 (матична школа) боља су у односу на постигнућа ученика из одељења 2 (ИО Горња Бадања).
* Постигнућа према полу на тесту из математике: девојчице су постигле далеко боље резултате у односу на дечаке.




* Постигнућа ученика на тесту из Српског језика нижа су у поређењу са просечним постигнућима ученика на нивоу општине, округа, школске управе и републике.
* Постигнућа ученика на тесту из српског језика из одељења 2 (ИО Горња Бадања) боља су у односу на постигнућа ученика из одељења 1 (матична школа).
* Постигнућа према полу на тесту из српског језика: девојчице су постигле боље резултате у односу на дечаке.



* Резултати ученика на завршном испиту из Математике показују да су сви ученици достигли основни ниво (100%), мањи број њих достигао је средњи ниво (22%), док је 11% ученика достигло напредни ниво.



* Резултати из Српског језика на завршном испиту ученика били су задовољавајући на основном нивоу (67%), на средњем нивоу 11%, али можемо уочити да није било ученика који су достигли напредни ниво.

****

У поређењу са резултатима ученика на завршном испиту из 2013/2014. године, можемо да закључимо да су резултати из математике бољи, али и да су резултати из српског језика ове године нешто слабији у поређењу са претходном годином.

Ученици наше школе узимају учешће и постижу задовољавајуће резултате на свим нивоима такмичења.

**SWОТ АНАЛИЗА**

|  |  |
| --- | --- |
| **НАШЕ ПРЕДНОСТИ** | **НАШЕ СЛАБОСТИ** |
| - ентузијазам и унутрашња мотивација наставника  - тимски рад директора, наставника, стручних сарадника  - добри међуљудски односи  - 172 године традиције у образовању и васпитању ученика  - успеси ученика на различитим такмичењима  - награђивање успешних ученика и наставника  - отвореност за сарадњу са институцијама из локалне средине  - велика школска дворишта са зеленим површинама и игралиштима | - недостатак наставног простора за кабинетску наставу, библиотеку и свечану салу  -недовољна опремљеност наставним средствима  - застарела или ван функције постојећа наставна средства  - недовољна примена савремених метода учења  -фонд књига које се не могу користити у наставне сврхе и недовољан број књига неопходних за наставу  - недостатак фискултурне сале  - недостатак финансијских средстава за стручно усавршавање  - неприхватање иновација у настави од стране појединих наставника  - недовољна ангажованост родитеља у животу и раду школе  - сиромашна локална заједница  - лош материјални положај ученика  - мали број ученика у одељењу  - лоше саобраћајне везе између школа али и између градова где већи број радника станује |
| **МОГУЋНОСТИ У ОКРУЖЕЊУ** | **ПРЕПРЕКЕ У ОКРУЖЕЊУ** |
| - већа укљученост родитеља у рад школе  - изналажење могућности за донаторским средствима  - укљученост школе у пројекте  - сарадња школе са другим институцијама | - поремећен систем вредности  - неефикасна локална бирократија  - недовољна сарадња међу министарствима  - немогућност посећивања културних дешавања и манифестација које се организују у граду (због удаљености и неповољне материјалне ситуације у окружењу) |

**МИСИЈА И ВИЗИЈА**

**МИСИЈА**

ОШ „Степа Степановић" је сеоска школа која има 2 осморазредне и три четвороразредне школе и чији кадрови поседују завидно искуство за рад у комбинованом одељењу и неподељеној школи, али и мотивацију и знање да у школу унесу промене које доноси дух времена.

Трудимо се да очувамо Горњи Јадар јер смо, поред 2 цркве, амбуланте и поште у Текеришу, једина установа где се људи могу окупити и срести поводом Дана школе, Светог Саве , на родитељским састанцима.

Желимо да један број наших ученика- не само најслабији- остане у селу. Образујемо их и васпитавамо на само за наставак школовања ,већ за живот, негујући на првом месту међуљудске односе, поштовање и уважавање свих.

**ВИЗИЈА**

Желимо и настојимо да будемо савремено опремљена школа, еколошки и естетски уређена, у којој ће се сви осећати пријатно и безбедно.

Бићемо школа у којој је настава прилагођена потребама ученика у функцији развијања мотивације за самостално стицање и примену знања и вештина. Подмалађен , стручан и мотивисан кадар настојаће да наставу учини занимљивијом, практичнијом и применљивијом на промене које се јављају у свакодневном животу.

Школа - средиште и покретач свих збивања у селу, место где ће радо долазити и деца и њихови родитељи.

Наш мото је:

„ Ми не можемо учити дете како да буде уметник, али му можемо помоћи да само развије:

* Око које види,
* Руку која слуша,
* Душу која осећа.“ ( Марија Монтесори)

**ПРИОРИТЕТНЕ ОБЛАСТИ**

На основу извештаја самовредновања рада установе, анализом старог развојног плана, анализом постигнућа ученика, резултата анкета наставника, ученика, родитеља, дискусијом о развоју школе, на основу више састанака чланова Актива за развојно планирање утврдили смо да ће наша школа бити усмерена на подизање нивоа квалитета наставе, самим тим и постигнућа ученика. Такође, биће усмерена на побољшање безбедности ученика и стварање бољег и лепшег амбијента за све учеснике образовно-васпитног процеса.

Добијени подаци су нам показали правац развоја школе и побољшање квалитета рада у следећим областима:

1. Настава и учење

2. Постигнућа ученика

3. Подршка ученицима

4. Етос

5. Ресурси

***НАСТАВА И УЧЕЊЕ***

|  |  |  |  |  |  |  |  |
| --- | --- | --- | --- | --- | --- | --- | --- |
| **Област** | **Развојни циљ** | **Задатак** | **Критеријум**  **успеха** | **Активности** | **Носиоци** | **Временска динамика** | **Инструмент за праћење** |
| **Настава и учење** | Унапређивање и иновације у настави применом савремене информационе технологије | Едукација наставника за коришћење савремених информационих технологија | 60%  наставника едуковано | реализација on-line саминара, као и других семинара према потребама | директор; наставници; стручни сарадници | Шк.2015/16.,  сваке године према плану стручног усавршавања и финансијским могућностима | сертификати са семинара, извештаји о посети часовима; протоколи за праћење угледних часова |
| Чешћа употреба дигиталне учионице | 50% већи број наставника који користе дигиталну учионицу | реализација наставе у дигиталној учионици | наставници | сваке школске године | план коришћења дигиталне учионице, припреме за часове |
| Побољшање квалитета наставе већом применом активних метода наставе | Већа примена активних метода учења (рад у групи, рад у паровима, замена улога, рад кроз игру, асоцијације, квизови) | 60% наставника користи активне методе учења у настави | реализација активних метода учења, анализа нових метода рада у оквиру стручних већа; подстицање ученика да стално користе различите изворе информација; | наставници | сваке школске године | припреме за часове |
| **Настава и учење** | Извођење угледних часова у којима је заступљена проблемска, тимска, интерактивна, диференцирана настава | 80% наставника одржало бар по један угледни час | припрема и израда сценарија; извођење часова; евалуација часова; | наставници; педагог | сваке школске године према плану стручног усавршавања у установи | писане припреме за часове; евалуациони листићи; фотографије |
| Подизање корелације међу предметима на виши ниво | 90% наставника повезује садржаје различитих предмета и области | увођење корелације у годишње и месечне планове и припреме | наставници | јануар-септембар 2016. | планови, припреме за часове |

***ПОСТИГНУЋА УЧЕНИКА***

|  |  |  |  |  |  |  |  |
| --- | --- | --- | --- | --- | --- | --- | --- |
| **Област** | **Развојни циљ** | **Задатак** | **Критеријум**  **успеха** | **Активности** | **Носиоци** | **Временска динамика** | **Инструмент за праћење** |
| **Постигнућа ученика** | Постизање бољих резултата на крају школске године и завршном испиту | Унапредити праћење постигнућа ученика | 30% ученика постиже боље резултате у редовној настави и ваннаставним активностима | континуирано праћење постигнућа ученика 5-8. разредана на стручним већима,  анализа резултата на завршном испиту | наставници; ученици | сваке школске године | извештај о успеху на крају класиф. периода; извештај на крају школске године; извештај о резултатима на завршном испиту |
| Израда плана припреме за завршни испит | урађен план припреме који садржи 45 часова | израда плана припреме за завршни испит | предметни наставници; педагог | сваке школске године | резултати пробних тестирања од стране наставника; резултати  пробних тестирања од стране Министарства |
| Иницијални тестови | 80% наставника тестира ученике на почетку  шк године | процена постигнућа ученика на почетку школске године | наставници; ученици | септембар  сваке школске године | резултати иницијалних тестова |

***ПОДРШКА УЧЕНИЦИМА***

|  |  |  |  |  |  |  |  |
| --- | --- | --- | --- | --- | --- | --- | --- |
| **Област** | **Развојни циљ** | **Задатак** | **Критеријум**  **успеха** | **Активности** | **Носиоци** | **Временска динамика** | **Инструмент за праћење** |
| **Подршка ученицима** | Повећање  мотивације  ученика | Проширивање понуде ваннаставних активности | увођење нових секција | анкетирање ученика; подела задужења и организација рада секција; организација квизова, караока... | наставници; стручни сарадници | школска 2016/17. | анкетни листићи; дневници рада;  учешће на приредбама; фотографије |
| Промовисање рада секција | 90% ученика укључено у бар једну секцију | презентација ученичких радова: панои, медији... | наставници; ученици | школска 2016/17. и 2017/18. | панои; фотографије;  изложбени простор у холу школе |
| Идентификација ученика који спорије напредују и унапређивање наставе кроз индивидуализован рад и евентуални ИОП | Идентификација ученика који имају тешкоће у учењу и напредовању | идентифи-ковани ученици | израђен план индивидуали-  зације, прилагођавање плана и програма у складу са способностима и могућностима ученика | наставници; педагог | класифи-кациони периоди током сваке школске године | дневник рада,  записник тима за ИОП, резултати ученика |
| Израда ИОП-а | израђен ИОП, остварени нивои постигнућа ученика који раде по  ИОП-у | израда и спровођење  ИОП-а | наставници; педагог | током сваке школске године | План ИОП-а |
| Деловање школе у циљу смањења осипања ученика | Вођење евиденције о кретању броја ученика | Увид у кретање и број ученика који похађају школу и разлоге осипања ученика | анализе о кретању броја ученика од 1. до 8. разреда, број одсељених, досељених и ученика који су напустили школовање | секретар; педагог | током сваке школске године | евиденција о кретању ученика |

***ЕТОС***

|  |  |  |  |  |  |  |  |
| --- | --- | --- | --- | --- | --- | --- | --- |
| **Област** | **Развојни циљ** | **Задатак** | **Критеријум**  **успеха** | **Активности** | **Носиоци** | **Временска динамика** | **Инструмент за праћење** |
| **Етос**  **Етос** | Јачање  oсећања  припадања  школи  Јачање    oсећања    припадања    школи | Оплемењивање школског простора | лепо уређен школски амбијент | постављање већих и квалитетнијих паноа у холовима и учионицама; стављање у функцију разгласа у матичној школи; прављење етно-кутка у матичној школи и издвојеним одељењима | наставници; помоћни радници | сваке школске године | урађени панои; сређен етно-кутак; фотографије;  разглас у функцији |
| Уређивање школског дворишта | лепо уређена дворишта у матичној школи и издвојеним одељењима | сађење украсног цвећа и шибља; постављање дрвених клупица у Текеришу; поправка љуљашки и клацкалица у ИО Горња и Доња Бадања | директор; домар; помоћни радници; комисија за уређење школског дворишта; наставници | школска 2016/17. и  2017/18. | фотографије; исправне клупице, љуљашке и клацкалице |
| Сузбијање насиља у школи | 80% смањено физичко и вербално насиље | организовање радионица са циљем развијања ненасилне комуникације; уређивање кутка намењеног теми ненасиља; израда паноа на ову тему | директор; педагог; одељењске старешине; тим за борбу против насиља | сваке школске године | записници са радионица; записници тима, панои, урађен кутак |
| Унапређивање сарадње у школи на свим нивоима | 90% ученика узело учешће у културним и спортским активностима | обележавање  Дана школе; обележавање Дечје недеље; учешће на Церском маратону; организација дана спорта у ИО Горња и Доња Бадања; сарадња са родитељима у оквиру реализације ПО | наставници српског језика; наставници ликовне културе; наставници физичког васпитања; тим за ПО | сваке школске године | фотографије; панои; | |
| Сарадња са другим школама и установама | Стална и повремена сарадња са другим основним и средњим школама | Сарадња са другим основним школама; сарадња са средњим школама у вези са остваривањем програма ПО; сарадња са здравственим установама везано за стручна предавања, систематске прегледе; сарадња са Центром за социјални рад; сарадња са предшколском установом „Бамби”; сарадња са Друштвом за заштиту споменика културе | директор; тим за ПО; наставници | сваке школске године | извештаји о систематским прегледима; записници | |
| Унапредити  ниво  сарадње  школе са  родитељима-  старатељима  ученика | Упознати родитеље са организацијом „Отвореног дана школе” и могућношћу да присуствују образовно- васпитном раду | интензивнија сарадња родитеља са школом; јаснија слика напредовања и понашања ученика у школи | Присуство родитеља на часовима образовно-васпитног рада у оквиру „Отвореног дана школе” | директор; одељењске старешине; наставници | сваке задње недеље у месецу сваке школске године | Записници, извештаји | |
| Спровођење анкете за родитеље на крају сваког полугодишта у циљу сагледавања задовољства програмом сарадње школе и породице | увид у степен задовољства сарадњом школе и породице | израда анкетних листића; спровођење анкете | одељењске старешине; педагог; | крај првог и другог полугод.  сваке школске године | извештај; анкетени листићи | |
| Информисање ученика и родитеља о Протоколу поступања у установи у одговору на насиље, злостављање и занемаривање | родитељи и ученици упознати  са мерама превенције и мерама поступања у случају насиља;  нема насиља у школи | упознавање родитеља са Протоколом на родитељском састанку и ученика на часу одељењског старешине | наставници | септембар сваке школске године | извештаји тима за борбу против насиља, записници са родитељских састанака, часови одељењског старешине | |

***РЕСУРСИ***

|  |  |  |  |  |  |  |  |
| --- | --- | --- | --- | --- | --- | --- | --- |
| **Област** | **Развојни циљ** | **Задатак** | **Критеријум**  **успеха** | **Активности** | **Носиоци** | **Временска динамика** | **Инструмент за праћење** |
| **Ресурси** | Побољшање  инфраструк-  туре;  уређење  школског  простора | Замена ограде на школском дворишту у матичној школи ради повећања безбедности ученика | замењена ограда,  и повећана безбедност ученика | обезбеђивање финансијских средстава; ограђивање дворишта | директор | јун-септембар 2016. | финансијски извештај, продукти рада |
| Кречење школских просторија и фарбање столарије | Окречене просторије, офарбана столарија | Кречење просторија и фарбање столарије у ИО Трбосиље; фарбање столарије у кухињи у Текеришу;  кречење просторија и фарбање столарије у свим осталим ИО | директор,  извођач радова | јун-септембар 2016;  до истека Развојног плана | финансијски извештај, продукти рада |
| Изградња ВЦ-а у ИО Г. Бадања и Д. Бадања | Изграђени нови тоалети | обезбеђивање финансијских средстава;  извођење радова | директор,  Савет месне заједнице  извођач радова | до истека Развојног плана | финансијски извештај,  пројекат, продукти рада |
| Замена фасаде на школским зградама у четвороразредним школама | Урађене нове фасаде | обезбеђивање финансијских средстава;  извођење радова | директор,  извођач радова | до истека Развојног плана | финансијски извештај,  продукти рада |
| Побољшање услова за извођење наставе физичког васпитања у матичној школи и издвојеним одељењима | уређени спортски терени; офарбани голови; набављени спортски реквизити | обезбеђивање финансијских средстава;  извођење радова;  набавка спортских реквизита | директор; помоћни радници | до краја 2016. | финансијски извештај |
| Побољшање материјално-техничких и хигијенско-епидеми-  олошких услова рада школе | Адаптација просторије за кабинет за информатику у ИО Доња Бадања | кабинет опремљен са 40% наставних средстава | адаптирање једне просторије у школи у кабинет за информатику | директор; наставници | до истека Развојног плана | информатички кабинет у функцији |
| **Ресурси** | Побољшање техничке опремљености школе | Издвојена одељења опремљена са 40% наставних средстава; набављено покретно појачало | набавка наставних средстава и учила; набавка покретног појачала у матичној школи | директор; Школски одбор; стручна већа | до истека Развојног плана | финансијски извештај; набављено појачало |
| Замена старог и дотрајалог намештаја новим | замењен део намештаја | обезбеђивање намештаја | директор, Школски одбор | сваке школске године | набављен намештај |
| Стално стручно усавршавање запослених за што успешнији рад и квалитетну реализацију наставног процеса | Организовање семинара и примена стечених знања са похађаних семинара | 100 % наставника који су прошли семинар примењују стечена знања | похађање семинара; примена стечених знања у редовним и ваннаставним активностима | директор;  наставници;  стручни сарадници | реализација једног семинара годишње | сертификати,  припреме за час |
| Стално подстицање запослених за напредовање и стицање звања прописаних правилником | више мотивисанихи заинтересова-них наставника  за стицање неких од звања прописаних правилником | израда плана напредовања и услова потребних за стицање звања наставника и стручних сарадника | директор;  наставници;  стручни сарадници | сваке школске године | израђен план напредовања, потврда о стеченом звању |

**ПРАЋЕЊЕ И ЕВАЛУАЦИЈА РАЗВОЈНОГ ПЛАНА**

Праћење и евалуација ће се вршити континуирано током целе школске године. Праћење ће вршити актив за Развојно планирање, тим за самовредновање, тим за стручно усавршавање, Педагошки колегијум... Извештај о реализацији Развојног плана подносиће се два пута у току сваке школске године тј. на крају сваког полугодишта. На основу свих извештаја (извештај о раду школе, извештај директора, извештај стручних већа, одељењских већа, наставника, педагога, извештаја Педагошког колегијума) за сваку школску годину биће сачињен коначни извештај о реализацији Развојног плана који ће бити саставни део годишњег извештаја о раду школе и основа за планирање Акционог Развојног плана за наредну школску годину.

**ЧЛАНОВИ АКТИВА ЗА РАЗВОЈНО ПЛАНИРАЊЕ**

1. Пауновић Милан (директор школе)
2. Арсеновић Бранислав (наставник техничког и информатичког образовања)
3. Рондовић Рајко (наставник историје и географије)
4. Мићић Маја (професор руског језика)
5. Петровић Јелена (професор хемије)
6. Панић Оливера (професор разредне наставе)
7. Поповић Марија (педагог)
8. Нешић Снежана (представник Савета родитеља)
9. Мићановић Мирјана (представник Ученичког парламента)

